stanford-oval/wikipedia huggingface dataset:
ג'נטלמנים מובחרים
ביקורת והכנסות

"ג'נטלמנים מובחרים" הכניס 23 מיליון דולר בשבוע הראשון להקרנתו, והיה הסרט השני מבחינת שיעור ההכנסות לאותו שבוע, למרות הביקורות הרעות הרבות שהוא קיבל. לבסוף הכניס הסרט בארצות הברית 66,465,204 דולר - סכום קטן יותר מעלות הפקת הסרט, שהייתה 78 מיליון דולר, אך ביחד עם המכירות בחו"ל, שהסתכמו ב-112,800,000 דולר, הסרט הכניס בסך הכול 179,265,204 דולר, יותר מכפול מתקציב הפקתו, והפך למצליח כלכלית.
למרות הצלחתו הכלכלית, רוב המבקרים דירגו את הסרט כסרט גרוע, ורוג'ר איברט, מבקר סרטים מפורסם, אמר שהסרט התחיל בצורה מעניינת, אבל די מהר הפך לבלגן, וביקר את חוסר המציאות בסרט, חוסר ההיצמדות למקור (לספרים מהם לקוחות הדמויות - לא לקומיקס), חוסר ההיגיון של עלילת הסרט, והעודף בפעולה שבא על חשבון העלילה. קווין אוניל, צייר סדרת הקומיקס שעליה מבוסס הסרט, אמר שהסרט לא מכבד את סדרת הקומיקס ובכלל לא דומה לה אך היוצרים השיגו את מה שניסו להשיג, ושהוא ראה עיבודים גרועים יותר של קומיקס לסרטים.
הסרט היה מועמד לפרס סאטורן ב-2004 בקטגוריות סרט הפנטזיה הטוב ביותר, שחקנית המשנה הטובה ביותר (פיטה וילסון), וההלבשה הטובה ביותר.
הפקה

הפקת הסרט הייתה רצופה בעיות - היחסים בין במאי הסרט, סטיבן נורינגטון, לבין השחקן הראשי בסרט, שון קונרי (ששימש גם כמפיק בפועל), היו מתוחים, וסט של הסרט בפראג, ברפובליקה הצ'כית נהרס לאחר שיטפון. בנוסף, בספטמבר 2003 פוקס המאה ה-20, מפיקת הסרט, נתבעה על ידי מפיק בשם מרטין פול ותסריטאי בשם לארי כהן, בטענה שעלילת הסרט הועתקה מתסריט (לסרט בשם "Cast of Characters") שהשניים הציעו לפוקס מספר פעמים בין השנים 1993 ל-1996. בתסריט אלן קווטרמיין ושרלוק הולמס נלחמים בדוריאן גריי ובפרופסור מוריארטי, הפושע הכי מתוחכם איתו נלחם הולמס בספרי ארתור קונן דויל, והתסריט מכיל את אותן הדמויות שמכיל הסרט "ג'נטלמנים מובחרים". התביעה טענה שהקומיקס של אלן מור נוצר כדי לכסות על הגנבה.
סכום התביעה היה על סך 100 מיליון דולר, אך שני הצדדים לבסוף הגיעו להסדר. אלן מור, יוצר סדרת הקומיקס שעליה מתבסס הסרט, שנקרא להעיד במשפט, נעלב מההסדר, והרגיש שנגנבה ממנו האפשרות להוכיח שיצירתו מקורית.
פסקול הסרט נכתב על ידי טרבור ג'ונס, וחלקים ממנו בוצעו על ידי התזמורת הסימפונית של לונדון ולהקת "Ladysmith Black Mambazo", ונמכר רק בצורה דיגיטלית, עקב כך שלטענת חברת אפל, שהפיצה את הפסקול, תקליטורי פסקול לא נמכרים טוב מספיק.
הערות שוליים

↑  Release dates for The League of Extraordinary Gentlemen (2003)‎ באתר IMDb
↑  Disney Finds Gold on High Seas, באתר IMDb,‏ 15 ביולי 2003
↑   "ג'נטלמנים מובחרים", במסד הנתונים Box Office Mojo (באנגלית)
↑  "ג'נטלמנים מובחרים", באתר ביקורות הסרטים Rotten Tomatoes (באנגלית)
↑  ג'נטלמנים מובחרים, באתר metacritic
↑  רוג'ר איברט, ביקורת על הסרט, באתר המבקר, 11 ביולי 2003 (באנגלית)
↑  Owen Vaughan,‏ Interview: Kevin O'Neill reveals the secrets of the League of Extraordinary Gentlemen and Marshal Law, באתר The Sunday Times,‏ 25 בפברואר 2009
↑  Awards for Awards forThe League of Extraordinary Gentlemen, באתר IMDb
↑  Connery's 'Extraordinary' Feud Rolls On, באתר IMDb,‏ 3 ביולי 2003
↑  Tensions and Water Rises on Connery Film Set; Connery in Director Bust-Up, באתר IMDb
1 2  Studio sued over superhero movie, באתר חדשות BBC,‏ 26 בספטמבר 2003
1 2  Dave Itzkoff,‏ The Vendetta Behind 'V for Vendetta', עמוד 2, באתר עיתון הניו יורק טיימס, 12 במרץ 2006
↑  Apple To Offer Exclusive: 'LXG' Soundtrack, באתר IMDb,‏ 8 ביולי 2003
| --- | --- |
בקרת זהויות :  GND: 1050910311  LCCN: no2004002971  VIAF: 225724698   WorldCat (עם VIAF): 225724698
גאורגיה באירוויזיון 2021

גאורגיה השתתפה באירוויזיון 2021 עם השיר "You", שבוצע על ידי הזמר הגאורגי תורניקה קיפיאני.
רקע

ב-31 בדצמבר 2019, קיפיאני זכה בקדם הגאורגי לאירוויזיון 2020. לאחר שהתחרות בוטלה בעקבות מגפת הקורונה, ב-26 בינואר 2021, רשות השידור הגאורגית הודיעה כי קיפיאני יישאר וייצג את המדינה באירוויזיון 2021. השיר של קיפיאני, "You", יצא לאור ב-15 במרץ 2021.
באירוויזיון

ב-20 במאי 2021, קיפיאני ביצע את השיר בחצי הגמר השני של התחרות וכשל להעפיל לגמר, לאחר שהגיע למקום ה-16 עם 16 נקודות.
הערות שוליים

↑  „საქართველოს ვარსკვლავის“ გამარჯვებული თორნიკე ყიფიანი გახდა და საქართველოს ევროვიზიის კონკურსზე წარადგენს, אתר רשות השידור הגאורגית, 31 בדצמבר 2019
↑  "Georgia: GPB confirms Tornike Kipiani as Eurovision 2021 Georgian act". ESCToday. 2020-03-19.
בלוויו היל

| --- | --- |

פארק קופר.
 מדינה:  אוסטרליה אוסטרליה
 מדינה:  ניו סאות' ויילס ניו סאות' ויילס
 פרוור:  הפרוורים המזרחיים
 עיר אם:  סידני
 גובה:  72 מטרים
 אוכלוסייה:  ‏
  ‑ בפרוור:  10,590 (10 באוגוסט 2021)
 קואורדינטות:  33°53′06″S 151°15′36″E﻿ / ﻿33.885°S 151.26°E﻿ / -33.885; 151.26
 אזור זמן:  UTC +10
  מפת מיקום  מפה מפורטת   (למפת אוסטרליה מוגדלת) בריזבן סידני קנברה מלבורן הובארט אדלייד פרת' דרוויןבלוויו היל(למפת אוסטרליה רגילה) בריזבן סידני קנברה מלבורן הובארט אדלייד פרת' דרוויןבלוויו היל(למפת ניו סאות' ויילס רגילה) סידני ניוקאסל וולונגונג וואגה וואגה טוויד הידס קופס הארבור טאמוורת' אולבורי אורנג' דובו וילנדרה הבירה קווינסלנד א ו ה ד ר ו מ י ת  ויקטוריה ים טסמן בלוויו היל(למפת ניו סאות' ויילס מוגדלת) סידני ניוקאסל וולונגונג וואגה וואגה טוויד הידס קופס הארבור טאמוורת' אולבורי אורנג' דובו וילנדרה הבירה קווינסלנד א ו ה ד ר ו מ י ת  ויקטוריה ים טסמן בלוויו היל  he tabBackground:;tabBorder:#aaa;defaultTab:0;
בלוויו היל (באנגלית: Bellevue Hill) הוא פרוור בסידני, המנוהל על ידי מועצת וולהרה.
גאוגרפיה

בלוויו היל ממוקם כחמישה ק"מ מזרחית למרכז העסקים הראשי של סידני, באזור הפרוורים המזרחיים. הוא גובל במזרח ברוז ביי, בצפון בפוינט פייפר, במערב בפרוורים אדג'קליף, פדינגטון וולהרה ובדרום בבונדיי. בדרומו של הפרוור עובר פארק קופר, גן ציבורי צר וארוך שנמתח לאורך ערוץ נחל מצוקי. הפארק כולל מגרשי ספורט, אזורי פיקניק, שביל הליכה ומחסות גשם עשויי פיברגלס, המוסווים בין הצוקים.
היסטוריה

בלוויו היל נוסד במאה ה-19, כשמהגרים אירים קראו למקום ויניגר היל (Vinegar Hill), על שם מרד ידוע באירלנד ב-1798. בעקבות מחאתו של המושל הכללי דאז לכלן מקווארי, הוא החליט לשנות את שם הפרוור לבלוויו היל - מצרפתית, גבעת הנוף היפה. בתחילת המאה ה-20 עבר בפרוור קו חשמליות, שנסע מאזור העיר דרך רחוב אוקספורד, ובבונדיי ג'נקשן פנה דרך בלוויו היל בדרך לבונדיי.
תרבות

בלוויו היל נחשב כפרוור עשיר, כשחציון ערך הנכסים בו עולה על 3.5 מיליון דולר אוסטרלי, נכון ל-2011. במדד ערך הבתים, הוא הפרוור השני הכי יקר בסידני, שני אך לווקלוז הסמוך לו. בלוויו היל ניתן לציון בריכוז יהודי גדול - אחוז הדרים בו המגדירים עצמם כיהודים הוא 24.5 אחוז (כמעט רבע) - זאת לעומת יחס היהודים לכלל האוכלוסייה בסידני רבתי, שעומד על 0.9 אחוז בלבד. בפרוור בית ספר יהודי, מוריה, שנחנך בשנת 1952.
בפרוור שמונה בתים שנמצאים במרשם הנכסים של המדינה. הוא מציג מספר רב של סגנונות אדריכליים, כגון ויקטוריאני, ארטס אנד קרפטס ועוד. הפרוור היה בעבר ביתה של השחקנית טוני קולט ובעלה.
הערות שוליים

↑  Dr Andrew Wilson,‏ Vaucluse and Bellevue Hill top the rich list, באתר WAtoday,‏ 18 בפברואר 2011
↑  Suburbs of the Sydney Region - 2006 community profiles, באתר Dictionary of Disney
↑  A timeline of Australian Jewish History from 1788, באתר Jewish History Australia
ג'ורג' ניאנג

| --- | --- |

ניאנג בשנת 2023
 לידה:  17 ביוני 1993 (בן 31) לורנס, מסצ'וסטס, ארצות הברית
 עמדה:  פאוור פורוורד
 גובה:  2.01 מטרים
 מספר:  20
 מכללה:  אוניברסיטת המדינה של איווה
 דראפט:  בחירה מספר 50, 2016 אינדיאנה פייסרס
 קבוצות כשחקן
 2016–2017 2017–2018 2018–2021 2018 2021–2023   2023–:  אינדיאנה פייסרס סנטה קרוז ווריורס יוטה ג'אז ←סולט לייק סיטי סטארס פילדלפיה 76'   קליבלנד קאבלירס
ג'ורג' ניאנג (בצרפתית: Georges Niang; נולד ב-17 ביוני 1993) הוא כדורסלן אמריקאי-סנגלי, שמשחק בקבוצת קליבלנד קאבלירס מליגת ה-NBA, בעמדת הפאוור פורוורד.
קריירת מכללות

ניאנג נולד בעיר לורנס שבמסצ'וסטס, לאב סנגלי ואם אמריקאית. בשנת 2012 החל ללמוד באוניברסיטת המדינה של איווה, ולאורך 4 עונותיו בקבוצת הכדורסל שלה היה אחד משחקניה המובילים, לצדם של ויל קלייבורן, מונטיי מוריס, דיאנדרה קיין ועבדל נאדר. בעונתו האחרונה בקבוצה, 2015/2016, נבחר לחמישייה השנייה של העונה בליגת המכללות (Second-team All-American) לאחר שרשם ממוצעים של 20.5 נקודות, 6.2 ריבאונדים ו-3.3 אסיסטים למשחק.
קריירת משחק מקצועית > אינדיאנה פייסרס

בדראפט ה-NBA‏ 2016 נבחר ניאנג על ידי אינדיאנה פייסרס, בבחירה ה-50. בעונתו היחידה בקבוצה שותף ב-23 משחקים, וקלע 21 נקודות בסך הכול.
קריירת משחק מקצועית > סנטה קרוז ווריורס

בקיץ 2017 שוחרר מהפייסרס, והצטרף לקבוצת סנטה קרוז ווריורס מליגת הפיתוח של ה-NBA. ב-26 משחקיו בקבוצה הצטיין עם ממוצעים של 18.4 נקודות, 6.7 ריבאונדים ו-4.8 אסיסטים למשחק.
קריירת משחק מקצועית > יוטה ג'אז

בינואר 2018 חתם ביוטה ג'אז על חוזה כפול, במסגרתו שיחק לסירוגין גם בקבוצת הבת שלה מליגת הפיתוח – סולט לייק סיטי סטארס. לקראת עונת 2018/2019 הומר חוזהו עם הג'אז לחוזה NBA סטנדרטי. במשחק האחרון של אותה עונה, ב-10 באפריל 2019, קלע שיא קריירה של 24 נקודות בהפסד קבוצתו מול לוס אנג'לס קליפרס. במהלך תקופתו ביוטה ביסס את מעמדו כשחקן רוטצייה קבוע, עד שבעונת 2020/2021 שותף בכל 72 משחקי קבוצתו, וקלע 6.9 נקודות בממוצע למשחק.
קריירת משחק מקצועית > פילדלפיה 76'

באוגוסט 2021 חתם ניאנג על חוזה לשתי עונות בפילדלפיה 76'.
קריירת משחק מקצועית > קליבלנד קאבלירס

ב-6 ביולי 2023 חתם ניאנג בקליבלנד קאבלירס.
סטטיסטיקות הקריירה > בעונה הסדירה של ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2016/2017 | אינדיאנה | 23 | 0 | 4.0 | 0.250 | 0.083 | 1.000 | 0.7 | 0.2 | 0.1 | 0.0 | 0.9 |
| 2017/2018 | יוטה | 9 | 0 | 3.6 | 0.364 | 0.000 | 0.500 | 1.0 | 0.3 | 0.2 | 0.0 | 1.0 |
| 2018/2019 | יוטה | 59 | 0 | 8.7 | 0.475 | 0.410 | 0.833 | 1.5 | 0.6 | 0.2 | 0.1 | 4.0 |
| 2019/2020 | יוטה | 66 | 1 | 14.0 | 0.438 | 0.400 | 0.833 | 1.9 | 0.7 | 0.3 | 0.1 | 5.9 |
| 2020/2021 | יוטה | 72 | 10 | 16.0 | 0.437 | 0.425 | 0.957 | 2.4 | 0.8 | 0.3 | 0.1 | 6.9 |
| 2021/2022 | פילדלפיה | 76 | 7 | 22.8 | 0.437 | 0.403 | 0.881 | 2.7 | 1.3 | 0.4 | 0.2 | 9.2 |
| 2022/2023 | פילדלפיה | 78 | 1 | 19.4 | 0.442 | 0.401 | 0.867 | 2.4 | 1.0 | 0.4 | 0.2 | 8.2 |
| קריירה |  | 383 | 19 | 15.6 | 0.438 | 0.403 | 0.872 | 2.1 | 0.8 | 0.3 | 0.1 | 6.5 |
סטטיסטיקות הקריירה > בפלייאוף ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2018/2019 | יוטה | 5 | 0 | 11.0 | 0.409 | 0.308 | 0.000 | 2.8 | 1.0 | 0.2 | 0.2 | 4.4 |
| 2019/2020 | יוטה | 7 | 0 | 16.3 | 0.500 | 0.414 | 1.000 | 2.1 | 0.6 | 0.0 | 0.1 | 8.3 |
| 2020/2021 | יוטה | 11 | 0 | 11.7 | 0.282 | 0.300 | 1.000 | 1.7 | 0.7 | 0.0 | 0.1 | 3.2 |
| 2021/2022 | פילדלפיה | 12 | 0 | 16.5 | 0.417 | 0.372 | 1.000 | 1.5 | 0.9 | 0.3 | 0.0 | 4.8 |
| 2022/2023 | פילדלפיה | 11 | 0 | 14.3 | 0.500 | 0.462 | 0.000 | 0.4 | 0.2 | 0.0 | 0.2 | 4.4 |
| קריירה |  | 46 | 0 | 14.2 | 0.423 | 0.376 | 1.000 | 1.5 | 0.7 | 0.1 | 0.1 | 4.8 |
הערות שוליים

↑  הסטטיסטיקות של ניאנג בליגת המכללות, באתר sports-reference.com
↑  רשימת הנבחרים בדראפט 2016, באתר basketball-reference.com
↑  ניאנג חותם על חוזה בפילדלפיה, באתר הקבוצה, 9 באוגוסט 2021
ברכה פולד (שיר)

ברכה פולד הוא שמו של שיר שחיבר נתן אלתרמן. ברכה פולד הוא שמה של לוחמת הפלמ"ח שנהרגה בליל וינגייט מאש הצבא הבריטי, ושמה של אוניית המעפילים האיטלקית "ברכה פולד" שקיבלה את השם לציון זכרה של הלוחמת.
השיר פורסם על ידי נתן אלתרמן בטורו "הטור השביעי", ב"עיתון דבר" מיום 25 באוקטובר 1946.
רקע

ממשלת המנדט הבריטי, שהחלה שלטונה בארץ ישראל בשנת 1922 (צבא בריטי כבר נכנס לארץ, בשנת 1917), סייעה בתחילה לעלייתם של יהודים ארצה, בהתאם למנדט שקיבלה להקמת בית לאומי ליהודים בארץ ישראל ברוח הצהרת בלפור. בהמשך, עקב התנגדותם של הערבים, ומתוך רצון לשמור על השקט האזורי, החלו הבריטים להטיל הגבלות על העלייה, אשר החמירו בהדרגה בשנות שלטון המנדט וזאת בהתאם לכללי הספרים הלבנים.
בשנת 1945 הוקמה תנועת המרי העברי שהיוותה ארגון גג של המחתרות העבריות בארץ ישראל, ותיאמה את פעולות ההתנגדות לשלטון הבריטי, כולל פעולות ההעפלה.
בלילה שבין 24 ו-25 במרץ 1946, קיימה התנועה את אחת הפעולות הגדולות של הורדת מעפילים בחוף תל ברוך. ברכה פולד השתתפה במבצע כמפקדת חוליה. בהיתקלות בין החוליה לבין נגמ"ש בריטי שהגיע למקום, נורתה ברכה, ונפצעה פצעים אנושים, שהביאו למותה תוך כדי חקירתה במטה המשטרה הבריטית ביפו. הלילה והפעולה קיבלו את השם ליל וינגייט.
ב-9 באוקטובר 1946, הפליגה מאיטליה, אוניית המעפילים אליהו גולומב, ששמה הוסב לברכה פולד, על שמה של ברכה שנהרגה בליל וינגייט. האנייה שמנועה התקלקל, נגררה על ידי הבריטים לנמל חיפה, שם פרצה תגרה כשנעשו ניסיונות להוריד את המעפילים מהאנייה.
בסופו של דבר, גורשו המעפילים למחנות המעצר בקפריסין.
השיר

"הטור השביעי", טורו של המשורר נתן אלתרמן החל להופיע ב"דבר" בינואר 1943, ובתקופת המנדט הבריטי עסק בעיקר בחידודים כנגד הבריטים ובזכות הפלמ"ח ו"ההגנה" שנלחמו כנגדם.
בעקבות גירוש מעפילי הספינה ברכה פולד, כתב אלתרמן את השיר ברכה פולד, בו הוא קושר בין האישה הלוחמת, לבין הספינה. בשיר מתייחס אלתרמן לספינה כאילו היא האישה ברכה, שלא מתה, אלא חזרה כאונייה. 

”הִיא נָפְלָה עַל הַחוֹף, וְחָזְרָה מִן הַיָּם, עַקְשָׁנִית וּדְמוּמָה וְחוֹתֶרֶת...הִיא כְּאִלּוּ פָּשׁוּט הִתְחַלְּפָה בַּתַּפְקִיד, עִם אוֹתָהּ אֳנִיַּת קִיטוֹר אִיטַלְקִית”.
 ברכה פולד נפלה תוך שהיא מחפה על הורדת מעפילים, ולפי אלתרמן, חזרה כאונייה, כמו ”בָּאָה לִרְאוֹת אִם דָּמָהּ נִתַּז, לֹא נִשְׁכַּח בֶּחָצֵר הָאוֹבֶדֶת”.
אלתרמן מעביר בשיר ביקורת על שלושה גורמים.
על המגרשים הבריטים שהרימו אגרוף, ושוב הוא רומז כי הבריטים שהרגו את ברכה, חוזרים ומגרשים אותה אל הים. 
”וְהַלַּיְלָה שָׁתַק וְהֵרִימָה אֶגְרוֹף, הָאִימְפֶּרְיָה, וַתַּךְ, שׁוּבִי יַמָּה!”,
על אנשי היישוב, שעשו מרחק רב מאז "ליל וינגייט", בו תנועת המרי נערכה להגן על ההעפלה בכוח הנשק, ובו נפלה ברכה פולד, עד לגירוש הנוכחי של מעפילי הספינה הנושאת את שמה, שעבר ללא כל תגובה ובאדישות גמורה, מעבר לכרוזים שניתלו על הקירות, וממליצים לאחרים להמשיך במאבק, עסוקים האנשים בשינה, ובעשיית כסף. 
”רַב טְרָדוֹת וְאָבָק, נָם הָעָם שֶׁשָּׁקַל אֶת הַשֶּׁקֶל, רַק פְּלַקָּטִים עַל קִיר, בְּקוֹלָם הַמֻּבְהָק, לָהּ קָרְאוּ לְהַמְשִׁיךְ בְּאוֹתוֹ מַאֲבָק, אֲשֶׁר בּוֹ הִיא נָפְלָה מְרֻסֶּקֶת...”
הגורם השלישי עליו מעביר אלתרמן ביקורת, כמו בשירים נוספים שלו, הוא יהדות ארצות הברית, אשר במקום לעמוד לצד המעפילים, הם ישנים. 
 ”מֵחֵיפָה עַד בְּרוּנְכְּס...נָם הָעָם”
הערות שוליים

↑  נתן אלתרמן, ברכה פולד, דבר, 25 באוקטובר 1946
↑  ראו לדוגמה כרוז שמופיע באתר הספרייה הלאומית של מפלגת פועלי ציון אחדות העבודה בתגובה לגירוש הספינה https://www.nli.org.il/he/sheets/NNL_EPHEMERA997001543740405171/NLI
↑  בשיר: "דרישת שלום מברוקלין" טוען אלתרמן שיהודי אמריקה אינם יודעים להבחין בין חניתה לברונכס. בשיר: "תיירים", הוא קורא להם לבוא להתיישב בארץ ולא רק לבקר. בפזמון הנושא של ההצגה "הדרך בתיקון" מתיאטרון לי-לה-לו לועג אלתרמן ליהודי ארצות הברית, שאינם באים ארצה כי הדרך עדיין בתיקון
בית דין צדק בני ברק

| --- | --- |

 מאפיינים
 שטח שיפוט:  גישור, בד"ץ
 מדינה:  ישראל 
 היסטוריה
 תקופת הפעילות:  1968–הווה (כ־56 שנים) 
 גאוגרפיה
 כתובת:  רחוב הרב ש"ך 46, בני ברק 
 קואורדינטות:  32°05′23″N 34°50′09″E﻿ / ﻿32.089611111111°N 34.835833333333°E﻿ / 32.089611111111; 34.835833333333
  מפת מיקום  מפה דינמית   (למפת גוש דן מוגדלת) בית דין צדק בני ברק(למפת גוש דן רגילה) בית דין צדק בני ברק(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום בית דין צדק בני ברק(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום בית דין צדק בני ברק  he בית דין צדק בני ברקhe בית דין צדק בני ברקמפת  __ בני ברק (in English: Bnei Brak) [‌גוש דן וסביבותיו‌]מצפון: __ תל אביב-יפו (in English: Tel Aviv) ממזרח: __ פתח תקווה (in English: Petah Tikva), __ גבעת שמואל (in English: Giv'at Shmuel) מדרום וממערב: __ רמת גן (in English: Ramat Gan) tabBackground:;tabBorder:#aaa;defaultTab:0;
 
מושב בית דין
מימין לשמאל: הרב יעקב אדלשטיין, הרב נסים קרליץ (אב"ד), הרב ישראל ברגר
בית דין צדק בני ברק הוא בית הדין הפרטי מהגדולים בציבור החרדי, הוקם בשנת תשכ"ז על ידי הרב נסים קרליץ ועוסק בדיני ממונות, אישות, גיטין וגרות. בית הדין אף עוסק בעניינים ציבוריים חרדיים. בראשות בית הדין כיום עומדים: חתנו הרב שריאל רוזנברג בתפקיד הגאב"ד, והרב יהודה סילמן בתפקיד הראב"ד.
בית הדין

את בית הדין הקים הרב קרליץ בשנת תשכ"ז בביתו בעידודו של הרב יעקב ישראל קנייבסקי, ההרכב הראשון של בית הדין כלל את הרב קרליץ, הרב יוסף רוט והרב יעקב אדלשטיין, עם השנים התפתח והוא כיום בית הדין הפרטי הגדול בעולם, הוא מונה עשרות דיינים בכמה הרכבים, מתקיימים בו מספר דיני תורה ביום בנושאי אישות וממונות, ואף נערכים בו גיורים. בשנת ה'תש"ן החל בית הדין לערוך גיטין. בית הדין עסק בבירור יהדותם של בני קהילת האנוסים בפלמה דה מיורקה ובהכרעת הרב קרליץ הם הוכרו כיהודים על פי ספרי היוחסין שבידיהם, הרב קרליץ עמד בראשות בית הדין עד אייר תשע"ב (2012), אז פרש והעמיד במקומו את חתנו, הרב שריאל רוזנברג.
לבית הדין ישנם מספר סניפים נוספים תחת אחריותו בערים אופקים, נתיבות, חיפה ובית שמש, כמו כן בעיירה החרדית לייקווד שבניו ג'רזי הסניפים מתנהלים באופן עצמאי והקשר בינם לבין בית הדין בבני ברק הוא פורמלי בלבד.
בית הדין > סמכויות בית הדין

לבית הדין אין מעמד חוקי במדינת ישראל ואינו יכול לחייב לדון לפניו. אמנם, פסיקותיו מחייבות מכוח חוק הבוררות, כיוון שהנוהג בו הוא שהמתדיינים חותמים לפני הדיון על שטר בוררות שנותן לבית הדין סמכות לפסוק. לאחר הפסיקה יכולים הצדדים לפנות לרשם בית המשפט כדי לאשר את פסיקת בית הדין ולהקנות לה תוקף חוקי.
ההלכה היהודית מחייבת לפנות אך ורק לבית דין שדן על פי דיני התורה, בעבר היה נהוג להוציא כנגד המסרבים לדון לפני בית הדין כתב סירוב שהוא קריאה לקהילה לנקוט סנקציות קהילתיות, אך בית המשפט פסק כי לכתב סירוב יש מימד עונשי שאינו בסמכות בית הדין וכי אסור לבית הדין להוציאו.
בית הדין > תיקים בולטים שנידונו בבית הדין

ויכוח השליטה בישיבת איתרי. הצד המפסיד פנה לבית המשפט לביטול הפסק, ובעקבות כך כתבו הרב אלישיב, הרב שטיינמן והרב חיים קניבסקי מכתב: ”עוון פלילי הוא לפנות לערכאות לביטול פסק דין ובפרט כשהמדובר הוא באחד מבתי דינים החשובים בארה״ק בעיר ב"ב בראשות הגאב"ד הגאון הגדול ר' ניסים קרליץ שליט"א, דבר זה הוא חתירה תחת יסודות הדת ועתידין ליתן את הדין”.
ויכוח השליטה בישיבת פוניבז' נידון לראשונה בבית הדין לאחר שהצדדים חתמו על שטר בוררין, אולם לאחר מספר דיונים טען הרב שמואל מרקוביץ כי הדיינים מוטים לרעתו ברמה האישית ולכן "נסתתמו טענותיו" בפני בית הדין ולא יציית לפסקו. בעקבות כך בית הדין הנפיק "פסק ביניים" עליו חתמו בצעד חריג גם הרב שטיינמן והרב אלישיב, אולם בית הדין נמנע מלדון בתיק יותר והצדדים פנו להליך זבל"א.
תביעה כנגד חבר הכנסת משה גפני על תמיכתו בתקצוב ההתנתקות. בית הדין דחה את התביעה בנימוק שגפני אינו אלא שליח של הרבנים, ועל כן על התביעה להיות מופנית כלפיהם.
תביעה כנגד בנק פאג"י על סירובו לקיים את תנאי ההיתר עסקה, ולא לגבות את הריבית כאשר לא בוצעה עסקה בהלוואה.
פעילות ציבורית

תחת חסות בית הדין עומדת משמרת הקודש והחינוך (בניהול מרדכי בלוי) שבין השאר מפקחת על אירועי תרבות ועל ספרי קריאה והייתה הראשונה שהציעה מתן כשרות לטלפונים סלולריים החסומים לאינטרנט ולשירותי תוכן, בית הדין מעניק כיום כשרות גם למספר חברות סינון אינטרנט הפונות למגזר החרדי, בהן חברות הסינון נתיב, אתרוג מבית אינטרנט רימון, ונטפרי. בית הדין מפעיל מדי שמיטה אוצר בית דין לאספקת פירות שביעית על פי פסקי החזון איש. בבית הדין נערכת מכירת חמץ המונית, וכן שטרי פרוזבול, והיתר עיסקא כלליים לבנקים וחברות. בית הדין מעניק בכל שנה אישורי כשרות למטעי אתרוגים לחג הסוכות. בית הדין אף משתף פעולה עם בית הדין של הרב וואזנר בהענקת כשרות לחברות חיסכון ופנסיה במסגרת "גלאט הון".
דיינים בבית הדין > דיינים בעבר

הרב נסים קרליץ, מקים בית הדין, ראש ביה"ד עד תשע"ב ונשיאו עד לפטירתו בתש"ף
הרב פנחס שרייבר, רב קהילה ליטאית באשדוד
הרב יעקב אדלשטיין, רבה של רמת השרון
הרב בן ציון פלמן, רב קהילת נחלת משה
הרב שלמה זלמן אולמן
הרב דוד צבי אורדנטליך, רב העיר ביתר עילית (נפטר ה'תש"ף)
הרב יוסף רוט, רב קהילת בית דוד
הרב יואל פרידמן רב קהילה ליטאית באלעד
הרב יעקב ישראל פוזן
הרב שבח צבי רוזנבלט, רב העיר בני ברק
הרב מנדל שפרן
הרב צבי פרידמן
הרב שלמה זלמן גרוסמן, רב העיר אלעד
הרב נתן זוכובסקי
הרב שמעון גלאי, רב שכונת אוסם ב"ב
הרב ישראל מרמרוש, רב בשיכון ג' בבני ברק
הרב ישראל ויזל
הרב יעקב אברהם כהן
דיינים בבית הדין > דיינים כיום

דיינים בענייני ממונות:
הרב שריאל רוזנברג, ראש בית הדין (מכונה "גאב"ד") רב שכונת רמת דוד ב"ב (אב"ד גם בגיור ובגיטין)
הרב יהודה סילמן, רב בשכונת רמת אלחנן בבני ברק ואב"ד בבית הדין (מכונה "ראב"ד")
הרב יצחק מרדכי הכהן רובין, רב בשכונת הר נוף ירושלים ואב"ד בבית הדין
הרב ישראל ברגר, רב ואב בית דין בשכונת גני גאולה בירושלים ואב"ד בבית הדין (דיין גם בגיור)
הרב בנימין גרבוז, אב"ד בבית הדין
הרב אברהם יצחק הכהן רובין, ראש הקהילה הליטאית ברחובות ואב"ד בבית הדין
הרב אברהם אטיאס, אב"ד בבית הדין
הרב יעקב רייסנר
הרב יעקב פרבשטיין
הרב מאיר הייזלר
הרב אליהו פוזן (בנו של הרב יעקב ישראל פוזן)
הרב שלום מרדכי הלוי סגל, אב"ד בבית הדין
הרב שלמה פוזן, רב בעיר מודיעין עילית
הרב שלמה גוטפריד, רב שכונת גני הדר
הרב מרדכי סילמן (בנו של הרב יהודה סילמן)
הרב בנימין פוזן (בן של הרב יעקב ישראל פוזן)
הרב אברהם יהודה טוביאס
הרב אברהם רוזין
הרב נחום מאיר רוזנברג (בנו של הרב שריאל רוזנברג)
הרב משה וינגרטן
הרב חנוך לויפר
הרב שלמה יעקב ברקוביץ
הרב צבי ראם
הרב עובדיה יעבץ
דיינים בענייני אישות:
הרב יחזקאל פלס, אב"ד בבית הדין (דיין גם בגיטין)
הרב אברהם ברוידא
הרב יחיאל נדל (דיין גם בגיטין)
דיינים בגיטין:
הרב נחום גוטנטג, אב"ד בבית הדין
הרב שמעון רוסק
הרב אליעזר רוז
הרב ימין טולידנו
הרב ראובן דויטש
הרב יעקב אריה שכטר
הרב יצחק פרוז
הערות שוליים

↑  יאיר אטינגר, הצצה נדירה לתוך אחד המוסדות הדיסקרטיים ביותר במדינה: בית הדין החרדי, באתר הארץ, 26 בפברואר 2010
↑  צופיה הירשפלד, שמורת היהודייה, באתר ynet, 15 ביולי 2011
↑  אלי כהן, בחדרי חרדים, הגר"נ קרליץ פורש מבית הדין - היורש: חתנו, הגר"ש רוזנברג, באתר בחדרי חרדים, 25 באפריל 2012(הקישור אינו פעיל, 9.9.2019)
↑  https://sites.google.com/view/shtaros
↑  המחלוקת ב'איתרי' חוזרת לגדולי ישראל • המסמכים, באתר בחדרי חרדים, 10 באוגוסט 2011
↑  יהודה הלוי, בחדרי חרדים, אם התלבטתם: גפני לא אשם בהתנתקות, באתר בחדרי חרדים, 26 בפברואר 2014
↑  שבתי חזקיה ויהודה הלוי, האברך: לא עשיתי עסקה - אסור לי לשלם ריבית, באתר בחדרי חרדים, 28 במאי 2014
↑  עפרה לקס, זה לא משחק ילדים - בגליון השבוע, באתר ערוץ 7, 9 בינואר 2003
↑  קשר כשר של חברת פלאפון
↑  מלכא, שבור, עברית: מכתב גדולי ישראל למען אוצר בית דין, 15 בספטמבר 1994
↑  חנה בורט, ‏רבי ניסים קרליץ ערך "מכירת חמץ" למחסני המזון של "חסדי נעמי", באתר כיכר השבת, 14 באפריל 2011
↑  חזקי גולדברג, קריאת קודש: להוציא הפוליסות ממחללי שבת באתר לדעת.נט
| --- | --- |
בקרת זהויות :  NLI: 987007511460605171
בריגנית

הבריגנית "אירווינג ג'ונסון"
בְּריגָנית (באנגלית: brigantine) היא כלי שיט דו תורני, שלפחות אחד מתרניו הוא בעל מעטה רוחבי (כלומר, שהמפרש עליו מותקן לרוחב הספינה ולא לאורכה).
הבריגניות הראשונות היו ספינות קטנות בעלות מפרשים ומשוטים יחדיו. הן היו חביבות על שודדי ים בים התיכון, ומכאן שמה הלועזי של הספינה שמקורו באיטלקית brigantino - "ספינת שודדים". המונח העברי "בריגנית" חודש על ידי האקדמיה ללשון העברית בשנת 1970.
בימינו הבריגנית היא בעלת מעטה אורכי למעט התורן הקדמי, שהוא בעל מעטה רוחבי, וזאת בניגוד לבריג, ששני תרניה בעלי מעטה רוחבי.
בריגנטיה

| --- | --- |

פסל האלה בריגאנטיה, המאה ה-2 לפנה"ס
 אלים מקבילים:  בריגיד 
 
בריגנטיה (Brigantia), הידועה גם בשמות בריגיד (Bridig או Brighid), בריגיט (Brigit), בריגינדונה (Brigindona), ברייד (Bríd, Bride או Braidd) בירגאן (Brigan), בריגאנדו ( Brigandu) היא אלת מלחמה ואלת ניצחון מהמיתולוגיה הקלטית.
לימים התגלגלה דמותה לדמותה של בריגיד (אנ') מהמיתולוגיה האירית (אנ').
משמעות שמה "נעלה", ומקור שמה בתואר הניתן לאלה.
מספר כתובות המקודשת לאלה התגלו ברחבי בריטניה ובעיקר בבירנס שבסקוטלנד. באתר התגלה גם פסלה של האלה, שלראשה כתר, ועל חזה מתואר ראה של גורגונה. האלה מחזיקה בידה חנית וגלובוס המסמל ניצחון (בדומה לתאורי האלה מינרווה מהמיתולוגיה הרומית כפי שהיא תוארה בפסלים ברחבי האימפריה הרומית).
במספר כתובות שהתגלו ביורקשייר זוהתה בריגנטיה עם ויקטוריה - אלת הניצחון הברטונית.
בכתובות שהתגלתה בקורברידג', בסמוך לחומת אדריאנוס, מצוין כי בן זוגה של בריגנטיה הוא יופיטר דוליקנוס (אנ').
ג'ני-ונדה ברקמן

| --- | --- |

ברקמן, 1946
 לידה:  30 במאי 1922 המבורג, רפובליקת ויימאר
 הוצאה להורג:  4 ביולי 1946 (בגיל 24) גדנסק, פולין
 מדינה:  גרמניה 
 כינוי:  Piękne Widmo, "רוח הרפאים היפה", "Beautiful Specter"
 השתייכות:  גרמניה הנאצית גרמניה הנאצית  אס אס
 תקופת הפעילות:  1944–1945 (כשנה)
 תפקידים בשירות
 שמירה במחנות ריכוז
 
ג'ני-ונדה ברקמן (בגרמנית: Jenny-Wanda Barkmann;‏ 30 במאי 1922 – 4 ביולי 1946) הייתה פושעת מלחמה נאצית. במהלך מלחמת העולם השנייה תפקדה בתור שומרת במחנה הריכוז שטוטהוף.
ביוגרפיה

לפי הסברה הרווחת היא העבירה את מירב שנות ילדותה ונעוריה בהמבורג גרמניה.
בשנת 1944 מונתה לתפקיד שומרת (בגרמנית: SS-Aufseherin) במחנה הנשים מחנה הנשים ברומברג-אוסט שהיה במחנה הריכוז שטוטהוף, שם התאכזרה והתעללה באסירות, בחלקן למוות. כמו כן השתתפה בסלקציות של הנשים והילדים לתאי הגזים.
בקרב נשות המחנה זכתה לכינוי "רוח הרפאים היפה" ונחשבה לרוצחת בדם-קר.